[bookmark: _Hlk184824238]PAGALBOS TARNYBOS PROGRAMINĖS ĮRANGOS IVANTI PALAIKYMO IR VYSTYMO PASLAUGŲ
TECHNINĖ SPECIFIKACIJA

1. SĄVOKOS IR SUTRUMPINIMAI
NBFC – Nacionalinis bendrųjų funkcijų centras; perkančioji organizacija; užsakovas. 
PĮ - Nacionalinio bendrųjų funkcijų centro (toliau – Perkančioji organizacija)) Pagalbos tarnybos programinė įranga Ivanti Neurons for ITSM, Sistema, IS.
Poreikis - susijęs su naujų funkcinių galimybių poreikiu, pakeitimais einamų funkcionalumų ar parametrų. Paprastai reikalauja papildomos analizės ir išorės tiekėjų darbo. 
Užsakymas – veiksmas kai viena šalis (užsakovas) pateikia prašymą kitai šaliai (vykdytojui) suteikti prekes, paslaugas ar atlikti darbus. 
Tiekėjas – paslaugų vykdytojas. 

2. BENDROSIOS NUOSTATOS 
2.1. [bookmark: _Hlk186797499]Pirkimo objektas – Nacionalinio bendrųjų funkcijų centro (toliau – Perkančioji organizacija) Pagalbos tarnybos programinės įrangos Ivanti Neurons for ITSM (toliau – PĮ) palaikymo ir vystymo paslaugos.
2.2. Palaikymo paslaugos apima Perkančiosios organizacijos Pagalbos tarnybos programinės įrangos Ivanti Neurons for ITSM licencijų gamintojo techninės priežiūros, naujumo garantijos paslaugas, konsultacijas telefonu, vaizdo skambučiais ir el. paštu (toliau –  palaikymo paslaugos) 24 mėn. laikotarpiui.
2.3. Palaikymo paslaugos apmokamos pagal fiksuotą mėnesinį įkainį.
2.4. Tiekėjas kiekvieną mėnesį privalo pateikti atliktų palaikymo paslaugų ataskaitą, bei pateikią sąskaitą – faktūrą.
2.5. Vystymo paslaugos apima Perkančiosios organizacijos Pagalbos tarnybos PĮ naujų funkcionalumų projektavimą, programavimą, dokumentavimą, diegimą, atsakingų asmenų apmokymą dirbti su įdiegtais funkcionalumais, nustatytų trūkumų taisymą garantiniu laikotarpiu. Naujiems funkcionalumams turi galioti 12 mėn. trūkumų taisymo garantija.
2.6.  Vystymo paslaugų teikimo laikotarpis – 24 mėn. nuo sutarties įsigaliojimo dienos arba kol bus išnaudota visa šiam pirkimui numatyta maksimali sutarties vertė, priklausomai nuo to kas baigsis anksčiau.
2.7. Vystymo paslaugų apimtis sutarties galiojimo laikotarpiu – 500 paslaugų teikimo darbo valandų.
2.8. Vystymo paslaugos užsakomos pagal poreikį. Perkančioji organizacija neįsipareigoja užsakyti viso sutartyje nurodyto paslaugų teikimo darbo valandų.

3. REIKALAVIMAI PASLAUGOMS 
3.1. PĮ techninis palaikymas – PĮ konsultacijų, mokymų, metodinės pagalbos, konsultacijų ir pagalbos techniniais klausimais, avarinių situacijų analizės bei šalinimo paslaugos, PĮ parametrų nustatymas, duomenų bazės analizės, perkančiosios organizacijos poreikių jo veiklai pagerinti aptarimai, darbų eigos aptarimai bei tvarkymo, perkėlimo eksploatuojamų programinių produktų palaikymo sistemos (paklausimų ar incidentų) administravimo paslaugos, kurios vykdomos užtikrinant asmens duomenų apsaugos įstatymo reikalavimus tiek, kiek numatyta atitinkamuose šalių susitarimuose paslaugos. 
3.2. PĮ vystymas, papildant / pakeičiant sistemos funkcionalumą perkančiosios organizacijos pageidavimu:
3.2.1. Objekto vertinamoji analizė – perkančiosios organizacijos veiklos procesų, vidaus informacinių srautų ir jų tarpusavio sąsajų bei jų keliamų reikalavimų PĮ analizė, papildomo/keičiamo PĮ funkcionalumo ir ataskaitų poreikio nustatymas ir įvertinimas.
3.2.2. Projektavimas – užduoties PĮ programavimo paslaugoms pagal perkančiosios organizacijos poreikius parengimas. 
3.2.3. Programavimo paslaugos – papildomo PĮ funkcionalumo kūrimas ar kitų PĮ pakeitimų atlikimas sutinkamai su perkančiosios organizacijos ir tiekėjo patvirtintu PĮ papildymo/pakeitimo projektu.
3.2.4.  Bandomoji eksploatacija – perkančiosios organizacijos testinėje aplinkoje atliekama bandomoji naujo PĮ funkcionalumo ar kitų PĮ pakeitimų eksploatacija, naudojant perkančiosios organizacijos duomenis.
3.2.5. PĮ papildymo/ pakeitimo projekto valdymas, organizacinės veiklos.
3.3. Konsultacija, mokymai, metodinė pagalba – konsultacijų, mokymų darbo su PĮ klausimais, pagalbos, įsisavinant technologinį darbo su PĮ procesą, teikimas perkančiajai organizacijai. Perkančiosios organizacijos pageidavimu, metodinė pagalba turi būti teikiama Teams MS priemonėmis. 
3.4. Skubi duomenų bazės analizė – duomenų bazės analizė atliekama per 24 (dvidešimt keturias) darbo valandas nuo duomenų bazės ir perkančiosios organizacijos raštu nurodytų problemų gavimo.
3.5. PĮ klaida – dėl tiekėjo kaltės atsiradęs PĮ sutrikimas:
3.5.1. dėl kurios nėra galimybės naudotis PĮ funkcionalumu, perkančiosios organizacijos reikalavimuose (nurodytuose tiekėjo ir perkančiosios organizacijos patvirtintuose perkančiosios organizacijos pageidaujamo PĮ papildymo/pakeitimo projektuose) nurodytu PĮ funkcionalumu, gauti nurodytus rezultatus;
3.5.2. kai PĮ negalima gauti rezultato, numatyto PĮ naudotojo vadove;
3.5.3. dėl PĮ versijos atnaujinimo prarastas PĮ ar pagal perkančiosios organizacijos poreikį atliktų PĮ papildymų/ pakeitimų funkcionalumas.
3.5.4. PĮ klaidų lygiai pagal jų sukeltų pasekmių svarbą:
3.5.4.1. Jei negalima atlikti pagrindinių operacijų PĮ pagalba, klaida vertinama kaip aukščiausio prioriteto.
3.5.4.2. Jei punkte 3.5.4.1. nurodytą funkcionalumą ar rezultatus galima gauti kitu būdu, apeinant klaidą, klaida vertinama kaip vidutinio prioriteto.
3.5.4.3. Kitos problemos vertinamos kaip žemo prioriteto, atskirais atvejais – kaip vidutinio prioriteto.

4. REIKALAVIMAI VYSTYMO PASLAUGŲ UŽSAKYMUI
4.1. Vystymo paslaugos užsakomos pagal suderintus paslaugų poreikio užsakymus, kuriuos Perkančioji organizacija teikia paslaugų Teikėjui pagal nustatytą formą (techninės specifikacijos Priedas Nr. 1). Už juos atsiskaitoma pagal fiksuotą valandinį įkainį.
4.2. Vystymo paslaugų iniciavimas:
4.3. Tiekėjo atstovas, gavęs poreikio užsakymą, per 5 d. d. įvertina paslaugoms realizuoti reikalingą preliminarų laiką ir pateikia papildytą poreikio užsakymą (Priedas Nr. 1) el. paštu už sutarties vykdymą atsakingam Perkančiosios organizacijos asmeniui. 
4.4. Už sutarties vykdymą Perkančiosios organizacijos atsakingas asmuo per 5 d. d. peržiūri ir patvirtina arba atšaukia poreikio užsakymą, jei reikia – pateikia pastabas. Jei pastabos nepateikiamos per 5 d. d. arba už sutarties vykdymą atsakingas Perkančiosios organizacijos asmuo neinformuoja Tiekėjo atstovo apie ilgesnį terminą, reikalingą pastaboms pateikti, laikoma, kad pastabų nėra ir poreikis atšaukiamas. 
4.5. Patvirtinus už sutarties vykdymą atsakingam Perkančiosios organizacijos asmeniui poreikio užsakymą, inicijuojamas poreikio užsakymo pasirašymas tarp už sutarties vykdymą atsakingo Perkančiosios organizacijos asmens ir Tiekėjo atstovo. 
4.6. Paslaugų poreikio užsakymas pradedamas įgyvendinti tik patvirtinus abiem pusėms parašais suderintą poreikio užsakymą.
4.7. Tiekėjo atstovas pateikia už vystymo paslaugų sutartį atsakingam Perkančiosios organizacijos asmeniui užpildytą poreikio užsakymo perdavimo – priėmimo aktą (techninės specifikacijos Priedas Nr. 2). 
4.8. Galutinis įvykdyto Užsakymo įgyvendinimo valandų skaičius negali būti didesnis nei 10 (dešimt) proc. nuo preliminarių valandų skaičiaus nurodyto patvirtintame poreikio užsakyme. 
4.9. Atsakingas už sutarties vykdymą Perkančiosios organizacijos asmuo per 5 d. d. patvirtina rezultatus arba pateikia pastabas. Jei pastabos nepateikiamos per 5 d. d. arba už paslaugų sutartį atsakingas Perkančiosios organizacijos asmuo neinformuoja Tiekėjo atstovo apie ilgesnį terminą, reikalingą pastaboms pateikti, laikoma, kad rezultatai patvirtinti. 
4.10. Užsakymo rezultatus tvirtina Tiekėjo atstovas ir už vystymo paslaugų sutartį atsakingas Perkančiosios organizacijos asmuo pasirašydami poreikio užsakymo perdavimo – priėmimo aktą (techninės specifikacijos Priedas Nr.2).
4.11. Po abiejų šalių poreikio užsakymo perdavimo – priėmimo akto pasirašymo Tiekėjas pateikia sąskaitą faktūrą. 
.
5. REIKALAVIMAI TESTAVIMUI
5.1. Tiekėjas turi atlikti užsakymo rezultatų testavimą. Diegimas pirmiausia turi būti atliekamas vystymo  aplinkoje. Įsitikinus, kad atlikti pakeitimai veikia taip kaip numatyta, pakeitimai keliami į testavimo aplinką, siekiant patikrinti užsakymo rezultatų funkcionalumą ir suderinamumą su esamu PĮ funkcionalumu. Įsitikinus, kad užsakymo rezultatai yra tinkami ir suderinami su esamu PĮ funkcionalumu bei gavus Perkančiosios organizacijos sutikimą, naujas funkcionalumas įkeliamas į gamybinę aplinką.
5.2. Naujai įkeltas funkcionalumas į PĮ gamybinę aplinką neturi sutrikdyti kitų PĮ esančių funkcijų darbo ir turi būti iš anksto suderintas su Perkančiosios organizacijos atsakingais darbuotojais. Jeigu naujai į gamybinę aplinką įkeltas funkcionalumas sutrikdo PĮ esančių funkcijų darbą ar veikia ne taip, kaip buvo numatyta ir/ar ištestuota, laikoma, kad įkeltas funkcionalumas atliktas nekokybiškai. Tiekėjas tokias klaidas privalo ištaisyti neatlygintinai.

6. REIKALAVIMAI DOKUMENTACIJAI
6.1. Tiekėjas Perkančiajai organizacijai, jei funkcionalumo užsakyme nesutarta kitaip, turi pateikti pakeitimų dokumentaciją, kuri turi būti parengta lietuvių kalba vadovaujantis bendrinės lietuvių kalbos taisyklėmis.
6.2. Dokumentacijos rengimas turi apimti reikalavimų aprašymą, kuris privalomas sistemos administratoriui ir naudotojui:
6.2.1. Techninė dokumentacija: Išsami informacija apie naują funkcionalumą ar modulį, įskaitant techninius aspektus, sąsajas su kitomis sistemomis ir kitas technines detales. Tai gali apimti reikiamus konfigūracijos žingsnius ir priklausomybes nuo kitų komponentų.
6.2.2. Vartotojo dokumentacija: Lengvai suprantamas dokumentas skirtas sistemos naudotojui apie naują funkcionalumą, naudojimo instrukcijas ir  pavyzdžius.
6.2.3. Testavimo dokumentacija: Aprašymai ir rezultatai iš testavimo, atlikti tiekėjo pusėje. Tai svarbu, kad būtų aišku, kaip buvo tikrinama naujo funkcionalumo veikimas.
6.2.4. Sistemos palaikymo dokumentacija: Informacija apie tai, kaip prižiūrėti ir palaikyti naują funkcionalumą. Įskaitant galimus problemų sprendimo būdus ir poreikį atnaujinti arba keisti parametrus.

7. REIKALAVIMAI SISTEMOS  PALAIKYMO PASLAUGOMS
7.1. Tiekėjas įsipareigoja per visą teikiamą palaikymo paslaugų laikotarpį užtikrinti visus šioje techninėje specifikacijoje keliamus reikalavimus įskaitant, bet neapsiribojant savalaikių gedimų šalinimu, PĮ nepertraukiamo veikimo užtikrinimu.
7.2. Sistemos  palaikymo paslaugų trukmė – 24  mėnesiai, skaičiuojant nuo sutarties pasirašymo dienos.
7.3. Visi gedimų ar pastabų kreipiniai turi būti registruojami į Tiekėjo šiam tikslui pritaikytą sistemą arba el. paštu. 
7.4. Sistemos gedimai turi būti šalinami SLA (Sistemos gedimų šalinimo paslaugų teikimo valandos I-V 08:00 – 17:00):
7.4.1. Kritinių gedimų atveju per 4 val. nuo gedimo užregistravimo momento (atvejai, kai PĮ sustoja ir ja nėra įmanoma naudotis);
7.4.2. Vidutinio kritiškumo gedimų atveju (kai gedimas įtakoja dalies PĮ funkcijų, susijusių su kreipinio sukūrimu ir kreipinio valdymu, veikimą, tačiau PĮ galima naudotis) per 16 valandų nuo gedimo užregistravimo momento;
7.4.3. Ne kritinių gedimų atveju (kai gedimas reikšmingai neįtakoja PĮ veikimo, Sistema galima naudotis) per 72 val. nuo gedimo užregistravimo momento;
7.4.4. Esant bendram Tiekėjo ir Perkančiosios organizacijos sutarimui, PĮ gedimų šalinimo terminai gali būti koreguojami.

8. GARANTINĖ PRIEŽIŪRA
8.1. Garantiniu laikotarpiu Tiekėjas privalo neatlygintinai taisyti atliktų darbų klaidas ir neatitikimus vystymo paslaugų užsakymo formoje  apibrėžtiems reikalavimams. 
8.2. Sukurtos PĮ ir suteiktų paslaugų garantinės priežiūros paslaugos turi būti teikiamos be atlygio, paslaugų kaina turi būti įskaičiuota į pasiūlymo kainą.
8.3. Garantinės priežiūros paslaugų  teikimo metu, iškilus problemoms, kurios daro įtaką PĮ veikimui, reakcijos laikas į registruotą Perkančiosios organizacijos kreipinį kritinis gedimas  (PĮ  klaida, kurios buvimas sistemoje, Perkančiosios organizacijos  manymu, neleidžia Perkančiajai organizacijai ir/ar naudotojams iš esmės naudotis PĮ  arba kai PĮ  visiškai neveikia) atveju turi būti ne daugiau kaip 1 val., kitais atvejais ne daugiau kaip 2 val. Tiekėjas informuoja Perkančiosios organizacijos atsakingus asmenis apie klaidos nagrinėjimo išvadas, klaidos pradedamos šalinti po jų atsiradimo priežasčių nustatymo. 
8.4. PĮ garantinės priežiūros paslaugų teikimo metu, iškilus problemoms, kurios daro įtaką PĮ veikimui (PĮ  veikia nekorektiškai, tačiau galima ir toliau naudotojams suvesti duomenis ir jie išsaugomi), reakcijos laikas į registruotą Perkančiosios organizacijos kreipinį turi būti ne ilgiau kaip 8 val. Tiekėjas informuoja Perkančiosios organizacijos atsakingus asmenis apie klaidos nagrinėjimo išvadas, klaidos pradedamos šalinti po jų atsiradimo priežasčių nustatymo. 
8.5. Jeigu dėl objektyvių priežasčių klaidos šalinimui reikalingas ilgesnis laikas, negu numatytas šalinimo laikas, dėl ilgesnio laiko su Perkančiąja organizacija gali būti tariamasi atskirai. Jei po kritinės klaidos nagrinėjimo ir priežasties nustatymo, Tiekėjui ir Perkančiajai organizacijai raštu (el. paštu) patvirtinus kritinės klaidos buvimą, Tiekėjas ją pašalina arba pateikia alternatyvų sprendimą. 
8.6. Perkančiosios organizacijos atstovai visas problemas, susijusias su PĮ veikimu Tiekėjui pateikia elektroniniu laišku Tiekėjo nurodytu el. paštu. Tiekėjas turi pateikti patvirtinimą apie laiško gavimą ne ilgiau kaip per 2 val. šalių darbo valandomis.   

9. SU NACIONALINIU SAUGUMU SUSIJĘ REIKALAVIMAI
9.1. Tiekėjo siūlomos teikti paslaugos nekelia grėsmės nacionaliniam saugumui – vadovaujantis Lietuvos Respublikos viešųjų pirkimų įstatymo (toliau – VPĮ) 37 straipsnio 9 dalies 2 punktu, paslaugų teikimas nebus vykdomas iš šio įstatymo 92 straipsnio 14 dalyje numatytame sąraše nurodytų valstybių ar teritorijų.
9.2. Tiekėjas neturi interesų, galinčių kelti grėsmę nacionaliniam saugumui – vadovaujantis VPĮ 47 straipsnio 9 dalimi, jis pats, jo subtiekėjai ar ūkio subjektai, kurių pajėgumais remiamasi ar juos kontroliuojantys asmenys nėra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.




Techninės specifikacijos
Priedas Nr. 1

POREIKIO UŽSAKYMAS

.................
(Data)
 
	EEil. Nr. 
	Poreikio aprašymas (pildo Užsakovas)
	Poreikio užsakymo įgyvendinimo terminas (pildo Tiekėjas)
	Planuojamas darbo valandų kiekis (pildo Tiekėjas)

	 
	 
	 
	 

	 
	 
	 
	 

	 
	 
	 
	 


Pastabos:
 
 
Užsakymą pateikė:
 
 
Užsakymą priėmė:


Techninės specifikacijos
Priedas Nr. 2

POREIKIO UŽSAKYMO PERDAVIMO – PRIĖMIMO AKTAS

.................
(Data)
 
	EEil. Nr. 
	Poreikio aprašymas (pildo Užsakovas)
	Poreikio rezultatu aprašymas
(pildo Tiekėjas)
	Poreikio užsakymo įgyvendinimo terminas (pildo Tiekėjas)
	Darbo valandų kiekis (pildo Tiekėjas)

	 
	 
	 
	 
	 

	 
	 
	 
	 
	 

	 
	 
	 
	 
	 


Pastabos:
 

Užsakymą pateikė:
 
 
Užsakymą priėmė:



